

**Edutus Egyetem**

**Duális képzési program**

**Turizmus-vendéglátás alapszak**

**2020/2021. tanév**

|  |  |  |
| --- | --- | --- |
| ikon_c_zold H-2800 Tatabánya, Stúdium tér 1. | ikon_c_zold H-1114 Budapest, Villányi út 11–13. |  |
| ikon_t_zold +36 34 520 400 | ikon_t_zold +36 1 450 24 20 | *Intézményi azonosító*: FI83139 |
| ikon_e_zold mail@edutus.hu | ikon_e_zold mail@edutus.hu | **www.edutus.hu** |
|  |  |  |

Tartalom

[1. A szak alapadatai, a duális formában történő indítás célja 3](#_Toc453504110)

[2. A tanévek időbeosztása a duális képzésben 4](#_Toc453504112)

[3. A duális képzés keretében fejlesztendő kompetenciák 5](#_Toc453504113)

[4. A turizmus-vendéglátás alapszak mintatanterve 7](#_Toc453504114)

# A szak alapadatai, a duális formában történő indítás célja

|  |  |
| --- | --- |
| **Duális formában indítandó képzés alapadatai** | |
| *Intézmény neve, címe* | Edutus Egyetem, 2800 Tatabánya, Stúdium tér 1. |
| *Képzésért felelős szervezeti egység* | Turizmus Tanszék |
| *Képzési helyek a duális képzésben* | 2800 Tatabánya, Béla király krt. 58.  1114 Budapest, Villányi út 11-13. |
| *Szak megnevezése* | **turizmus-vendéglátás alapszak** |
| *Specializációk* | szállodai menedzsment, turisztikai termékfejlesztés, szállodai és térségi turizmus, rendezvényszervezés |
| *Munkarend* | nappali |
| *Képzési idő / Összes kredit* | 8 félév / 240 kredit |
| *A képzés indításának időpontja* | 2020. szeptember vagy 2021. február |
| *Minimális és maximális létszám* | 1-20 fő |
| *Szakfelelős* | Dr. Wirth Gábor, főiskolai docens |
| *Duális képzés felelőse az intézményben* | Némethné Dr. Gál Andrea, főiskolai tanár |
| *Duális képzés felelőse a szakon* | Gondos Borbála, gazdasági tanár |

|  |
| --- |
| **Duális formában történő szakindítás célja** |
| A szak duális formában történő indításának célja olyan szakemberek képzése, akik a turizmus-vendéglátás területén rendelkeznek mindazokkal az elméleti ismeretekkel, amelyekkel a szakot normál módon elvégző társaik, ugyanakkor a gyakorlati ismereteik, a szakmában való jártasságuk magasabb színvonalat képvisel. Ezt a képzés minden félévéhez hozzárendelt vállalati gyakorlat teszi lehetővé, melynek során a hallgatóknak nemcsak a szakmai kompetenciái, hanem a munkakultúrája és az adott ágazatra, vállalatra vonatkozó speciális ismeretei is fejleszthetők, segítve ezzel a munkaerőpiacon történő későbbi sikeres helytállásukat. |

# A tanévek időbeosztása a duális képzésben



A tanévek időbeosztását a fenti ábra szemlélteti az alábbiak szerint:

1-6. tanulmányi félévek:

13 hét az egyetemen (szeptember elejétől november végéig)

3 hét a vállalatnál (december első három hete)

1 hét szabadság (december utolsó hete)

4 hét a vállalatnál (január) – közben vizsgák

13 hét az egyetemen (február elejétől április végéig)

15 hét a vállalatnál (május elejétől augusztus első hetének végéig) – közben vizsgák

3 hét szabadság (augusztus utolsó három hete)

*ÖSSZESEN: 26 hét az egyetemen + 22 hét a vállalatnál + 4 hét szabadság = 52 hét*

7. szakmai gyakorlati félév:

1. hét szakmai gyakorlat a vállalatnál (szeptember elejétől január végéig), közben:

* 15 hét az egyetemen: szakdolgozati konzultáció (szeptember elejétől december közepéig)
* 1 hét szabadság (december végén)

8. szakmai gyakorlati félév:

15 hét szakmai gyakorlat a vállalatnál (február elejétől május közepéig), közben:

* 15 hét az egyetemen: szakdolgozati konzultáció (február elejétől május közepéig)
* 7 hét felkészülés a záróvizsgára, záróvizsga (május közepétől június végéig)

A bemutatott időbeosztástól való rugalmas eltérés úgy lehetséges, ha a képzés intézményi és vállalati szakaszainak arányai változatlanok maradnak. Az eltérést indokolhatja például, ha a vállalat a szabadságolásokat másként ütemezi, de a hallgatónak a 4 hét/év szabadságot biztosítja.

# A duális képzés keretében fejlesztendő kompetenciák

A duális képzésben részt vevő hallgatók kompetencia-fejlesztése olyan komplex rendszert alkot, amelynek összetevői a képzés egyes szakaszaihoz kapcsolódnak, és az adott szakaszra jellemző sajátosságokat mutatnak. A következőkben a képzési szakaszok, és a vállalati képzési szakaszon belül az egyes képzési komponensek szerint mutatjuk be a duális képzés keretében fejlesztendő kompetenciák rendszerét.

**Egyetemi képzési szakaszok**

Az egyetemi képzés egyes szemesztereiben a duális képzésben részt vevő hallgatók együtt végzik tanulmányaikat a normál képzés hallgatóival, ezért a képzés keretében fejleszthető kompetenciák is azonosak a két hallgatói körben. Ezek a kompetenciák diszciplínákra lebontva a tantárgyi tematikák első oldalán találhatók, és – a teljesség igénye nélkül – az alábbiak szerint rendszerezhetők:

|  |  |
| --- | --- |
| **Tudás** | |
| * a gazdaságtudományok és azon belül az egyes diszciplínák alapfogalmainak, elméleteinek és összefüggésrendszerének ismerete, * a turizmus-vendéglátás szakterület működési elveinek és jellemző sajátosságainak ismerete, * a turisztikai ágazat és a különböző típusú turisztikai vállalkozások működési és irányítási elveinek és módszereinek ismerete, * a turizmushoz és a vendéglátáshoz kapcsolódó további szakterületek (pl. művelődéstörténet, környezetvédelem, gasztronómia, stb.) alapvető összefüggéseinek ismerete, * a szakirodalmak feldolgozásának és az alapvető matematikai, statisztikai elemzési módszertanoknak az ismerete. | |
| **Képesség** | **Attitűd, autonómia és felelősség** |
| * kommunikációs készség (magyar és idegen nyelven) * prezentációs készség (magyar és idegen nyelven), * információgyűjtési és rendszerezési képesség (benne adatelemzési módszertanok alkalmazásának képessége), * informatikai készségek, * önálló következtések, értelmezések megfogalmazásának képessége, * önálló feladatmegoldás képessége, * csoportban való együttműködés képessége | * nyitottság új ismeretek, információk befogadására, * minőségi feladatmegoldás iránti igényesség, * kreativitás, * projektszemlélet, * gyakorlatorientált szemléletmód, * a szakma etikai normáinak követése és közvetítése |

**Vállalati képzési szakaszok**

A vállalati képzési szakaszokban előtérbe kerül a gyakorlati képzés és a vállalat-specifikus ismeretek megszerzése, ennek megfelelően a kompetencia-fejlesztés konkrét tartalma és módszerei vállalatonként változhatnak. Szükségesnek tartjuk azonban egy olyan ajánlás megfogalmazását az alábbiak szerint, amelyet a vállalatok kiegészíthetnek, módosíthatnak a sajátosságaiknak megfelelően.

|  |  |  |
| --- | --- | --- |
| **Képzési komponens** | **Szakmai kompetenciák** | **„Puha” készségek és munkakultúra** |
| **Vállalat-specifikus gyakorlati (esetleg elméleti) képzés** | * az adott szakma, ágazat gyakorlatban megnyilvánuló sajátosságainak ismerete, * az adott vállalat szervezeti felépítésének, működési sajátosságainak, munkafolyamatainak ismerete * *a vállalat által meghatározott további szakmai kompetenciák* | * beilleszkedés a vállalati kultúrába, alkalmazkodó-készség, * munkafegyelem, pontosság, * motiválhatóság, * szakmai irányítás melletti önállóság, * csapatmunkára való alkalmasság, * kapcsolatteremtő készség, * kommunikációs készség, * problémaorientáltság, * proaktivitás, * saját munka megszervezésének képessége, időbeosztás, * minőségi munkavégzés iránti igényesség, * felelősségvállalás az elvégzett munkáért, döntésekért * *a vállalat által meghatározott további készség és attitűd elemek* |
| **Üzemi (üzleti) gyakorlat** | * munkavédelmi (tűzvédelmi, balesetvédelmi, stb.) ismeretek, * elméleti ismeretek gyakorlati alkalmazásának képessége * *a vállalat által meghatározott további szakmai kompetenciák* |
| **Projektfeladatok** | A projektfeladatok segítségével fejlesztendő szakmai kompetenciák a tantárgyi tematikák duális hallgatókra vonatkozó részében kerülnek bemutatásra. |

# A turizmus-vendéglátás alapszak mintatanterve

A lenti táblázat a szak teljes mintatantervét tartalmazza, ahol a „Tantárgy megnevezése” oszlopban színes kiemeléssel láthatók azok a tantárgyak (2 tárgy/félév), amelyek közvetlenül bekapcsolódnak a duális képzésbe. Ez azt jelenti, hogy ezekhez a tárgyakhoz az Egyetem és a vállalati partnerek által közösen megfogalmazott és jóváhagyott projektfeladatok kapcsolódnak, amelyeket a hallgatók az adott félévet követő vállalati gyakorlat időtartama alatt készítenek el, értékelésük pedig a tematikákon feltüntetett módon történik. Az egyes „duális tárgyak” tematikáin az is látható, ha a projektfeladatok megoldásához az adott tárgyon kívül egyéb, az adott vagy a korábbi félévekben tanult tárgyak ismeretanyagát is fel kell használni, így tehát – közvetett módon – a kiemelt tárgyak mellett egyéb tárgyak is bekapcsolódnak a duális képzésbe.









A duális tárgyak tematikái és a hozzájuk kapcsolódó projektfeladatok a Neptun Tanulmányi Rendszerben érhetők el a duális képzésre felvett hallgatók számára.